
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2845 

8 Νοεμβρίου 2013 


Α ΠΟΦΑΣΕ ΙΣ 

Αριθμ. οικ 4751 

Λειτουργία καταστημάτων τις Κυριακές. 

Ο ΑΝΤΙΠΕΡΙΦΕΡΕΙΑΡΧΗΣ ΚΥΚΛΑΔΩΝ 

Έχοντας υπόψη: 

1. Τις διατάξεις των άρθρων 23 και 234 του Ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Το Π.Δ. 130/2010 (ΦΕΚ 223/τ. Α722-12-2010) «Οργανι¬ 
σμός της Περιφέρειας Νοτίου Αιγαίου». 

3. Τις διατάξεις του άρθρου 16 του Ν. 4177/08-08-2013 
(ΦΕΚ 173/08-08-2013). «Κανόνες ρύθμισης της αγοράς 
προϊόντων και της παροχής υπηρεσιών και άλλες δι¬ 
ατάξεις». 

4. Τις διατάξεις του άρθρου 42 του Ν. 1892/1990 (ΦΕΚ 
101/31-07-1990Α). «Για τον εκσυγχρονισμό και την Ανά¬ 
πτυξη και άλλες διατάξεις». 

5. Τις διατάξεις του άρθρου 14 του Ν. 2194/1994 (ΦΕΚ 
34/16-03-1994Α) «Αποκατάσταση του Εθνικού Συστήμα¬ 
τος Υγείας και άλλες διατάξεις». 

6. Τις διατάξεις του άρθρου 23 του Ν. 2224/1994 (ΦΕΚ 
112/06-07-1994Α) «Καθορισμός ωρών λειτουργίας κατα¬ 
στημάτων» όπως αυτό αντικαταστάθηκε με το άρθρο 12 
του Ν. 3377/19-08-2005 (ΦΕΚ 202/Α). «Αρχές και Κανόνες 
για την εξυγίανση της λειτουργίας και την ανάπτυξη 
βασικών τομέων του εμπορίου και της αγοράς - Θέματα 
Υπουργείου Ανάπτυξης» 

7. Το υπ’ αριθ. οικ 3786/05-09-2013 του Τμήματος 
Εμπορίου Κυκλάδων με το οποίο ζητούνται από τους 
αρμόδιους φορείς οι απόψεις τους για την λειτουργία 
των καταστημάτων τις Κυριακές. 

8. Τα έγγραφα αριθ. 166/2013/11-09-2013 του Εμπορο- 
επαγγελματικού Συλλόγου Πάρου Αντιπάρου, το αριθ. 
3552/24-09-2013 του Δήμου Αντιπάρου, το αριθ. 161 και 
175/16-09-2013 του Εμποροεπαγγελματικού και Βιοτεχνι¬ 
κού Συλλόγου Τήνου, το αριθ. 8/20-09-2013 του Συλλό¬ 
γου Επαγγελματιών και Εμπόρων της Σίφνου, το αριθ. 
3924 και 3931/18-09-2013 του Εμπορικού Συλλόγου Σύ¬ 
ρου, το αριθ. 755/24-09-2013 του Εμποροεπαγγελματικού 
Συλλόγου Νάξου, το από 13-09-2013 έγγραφο του Εμπο¬ 
ρικού Συλλόγου Μυκόνου, τα αριθ. 110 και 66/2013/20- 
09-2013 έγγραφο του Συνδέσμου Επαγγελματιών και 
Βιοτεχνών Μήλου, το αριθ. 5081/17-09-2013 έγγραφο του 


Δήμου Κέας. Το από 11/09/2013 έγγραφο του Εμπορικού 
Συλλόγου Ίου, τα αριθ. 32/33/05-09-2013 έγγραφα του 
Εμπορικού Συλλόγου Θήρας, το αριθ. 13625/16-09-2013 
έγγραφο του Δήμου Θήρας. 

9. Τις απόψεις των εμπλεκόμενων φορέων, οι οποίες 
διατυπώθηκαν στη σύσκεψη που πραγματοποιήθηκε 
στις 07/09/2013 στο γραφείο του Αντιπεριφερειάρχη 
Κυκλάδων. 

10. Το αριθ. 61/23-09-2013 έγγραφο του Εργατοϋπαλ- 
ληλικού κέντρου Κυκλάδων. 

11. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού ή του προύπολογισμού της Περιφέρειας Νοτίου 
Αιγαίου, αποφασίζουμε: 

Για τις Περιφερειακές Ενότητες του Νομού Κυκλά¬ 
δων την προαιρετική λειτουργία των καταστημάτων, 
τις υπόλοιπες Κυριακές πλην τις ρητά οριζόμενες στο 
Ν. 4177/2013 ως ακολούθως: 

Για τα Νησιά Σύρο, Νάξο, Ανδρο, Σίκινο, Αμοργό, Σχοι- 
νούσα, Δονούσα, Ηράκλειά και Κουφονήσι την προαι¬ 
ρετική λειτουργία των καταστημάτων τις Κυριακές για 
το διάστημα από 01/04 έως 31/10 καθώς και την προ¬ 
αιρετική λειτουργία των καταστημάτων την τελευταία 
Κυριακή του χρόνου πριν την Πρωτοχρονιά. 

Για τα Νησιά Πάρο και Αντίπαρο την προαιρετική 
λειτουργία των καταστημάτων τροφίμων και των κα¬ 
ταστημάτων χονδρικής και λιανικής πώλησης οινοπνευ¬ 
ματωδών ποτών - κρασιών - αναψυκτικών (κάβες), τις 
Κυριακές για το διάστημα από 01/04 έως 31/10 και των 
εμπορικών και τουριστικών καταστημάτων για το διά¬ 
στημα από 16/03 έως 14/10. 

Γ ια τα Νησιά Μύκονο, Θήρα, Κέα, Σέριφο, Ανάφη, Κύ¬ 
θνο και Θηρασιά την προαιρετική λειτουργία των κα¬ 
ταστημάτων όλες τις Κυριακές του χρόνου. 

Γ ια τα Νησιά Μήλο και Κίμωλο την προαιρετική λει¬ 
τουργία των καταστημάτων τις Κυριακές για το διά¬ 
στημα από 15/06 έως 15/09. 

Γ ια το Νησί της Ίου την προαιρετική λειτουργία των 
καταστημάτων όλες τις Κυριακές του χρόνου εκτός 
από τα καταστήματα οικιακών και ηλεκτρικών ειδών 
τα οποία θα μπορούν προαιρετικά να λειτουργούν τις 
Κυριακές για το διάστημα από 01/04 έως 31/10. 

Γ ια το Νησί της Σίφνου την προαιρετική λειτουργία 
των καταστημάτων τις Κυριακές για το διάστημα από 
01/04 έως 31/10. 

Για το Νησί της Τήνου την προαιρετική λειτουργία 
των καταστημάτων τις Κυριακές για το διάστημα από 
22/03 έως 31/10 καθώς και την προαιρετική λειτουργία 
των καταστημάτων την τελευταία Κυριακή του χρόνου 
πριν την Πρωτοχρονιά. 

Για το Νησί της Φολεγάνδρου την προαιρετική λει¬ 
τουργία των καταστημάτων τις Κυριακές μόνο κατά την 
θερινή περίοδο Μάρτιο με Οκτώβριο. 

Απαραίτητες προϋποθέσεις για την εφαρμογή των 
παραπάνω είναι: 

«α) Τα εμπορικά καταστήματα να έχουν συνολική επι¬ 
φάνεια εμβαδού, όπως αυτό αναγράφεται στο λογα¬ 
ριασμό παροχής ηλεκτρικού ρεύματος, μέχρι διακόσια 
πενήντα (250) τετραγωνικά μέτρα, 

β) να μην ανήκουν υπό οποιαδήποτε νομική σχέση σε 
αλυσίδα καταστημάτων, εξαιρουμένων των περιπτώσε¬ 
ων συμβάσεων δικαιόχρησης (ίι-αηοΝεβ). 


γ) να μην λειτουργούν με συμφωνίες συνεργασίας 
τύπου «κατάστημα εντός καταστήματος» (“δάορε-ίη-α- 
εΙιορ”) και να μην βρίσκονται σε εκπτωτικά καταστήματα 
(“ουΙΙθΙ”), εμπορικά κέντρα ή εκπτωτικά χωριά.» 

Επισημαίνουμε ακόμα ότι, για το απασχολούμενο προ¬ 
σωπικό θα ισχύουν οι διατάξεις της παρ. 4 του άρθρου 
42 του Ν. 1892/1990 και δεν θα θίγονται τα νόμιμα δι¬ 
καιώματα των εργαζομένων. 

Κάθε άλλη απόφασή μας επί του θέματος παύει να 
ισχύει από τη δημοσίευση της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 1 Νοεμβρίου 2013 

Ο Αντιπεριφερειάρχης 
ΓΕΩΡΓΙΟΣ Ν. ΠΟΥΣΣΑΙΟΣ 

